Skyfos

**Skyfos** () on antiikin aikainen keraaminen juoma-astia. Se tunnetaan vaasien muotona erityisesti kreikkalaisesta keramiikasta.

## Historia ja käyttö

Skyfokseksi nykyisin kutsuttua vaasia käytettiin symposioneissa eli pidoissa. Vaasityypin varhaismuodot tunnetaan varhaiselta geometriselta kaudelta. Skyfos oli suosittu tyyppi arkaaiselta kaudelta 600-luvulta eaa. lähtien. Sen muoto vakiintui korinttilaisessa keramiikassa, ja sitä kehitettiin edelleen attikalaisessa (ateenalaisessa) keramiikassa. Tyyppi säilyi suosittuna klassiselle kaudelle 300-luvulle eaa. ja edelleen hellenistiselle kaudelle.

Nimen skyfos antiikin aikainen käyttöalue on epäselvä. Vaikuttaa siltä, että nimitystä käytettiin joskus myös vaaseista, joita nykyään kutsuttaisiin kylikseiksi, ja vastaavasti nykyisin skyfokseksi kutsuttuja vaaseja saatettiin kutsua kylikseiksi. Joskus skyfoksia on puolestaan kutsuttu vain nimellä kotyle, joka on ollut yleisnimi erilaisille maljoille.

## Muoto ja tyypit

Skyfos on muodoltaan korkeaseinäinen ja syvä juoma-astia, jossa on matala varreton jalka ja jonka yläreunassa on kaksi vaakasuuntaista kädensijaa. Harvemmin toinen kädensijoista on vaakasuuntainen ja toinen pystysuuntainen.

Skyfosten päätyyppejä olivat (John Beazleyn jaottelu):

### Korinttilaiset skyfokset

Korinttilaisessa skyfoksessa huuli kaareutuu hieman sisäänpäin. Vaasi kapenee pohjaa kohti. Maalauskoristelu on muun korinttilaisen keramiikan tavoin mustakuviotyyliä.


Tiedosto:Corinthian skyphos.gif|Korinttilaisen skyfoksen muoto.
Tiedosto:Protocorinthian kotyle, running dogs, 650-600 BC, AM Agrigento, 121025.jpg|Protokorinttilainen skyfos, n. 650–600 eaa.
Tiedosto:Greek - Corinthian Skyphos - Walters 482738.jpg|Korinttilainen skyfos, 600-luku eaa.
Tiedosto:Corinthian skyphos, Paros, AM Paros, 144007.jpg|Korinttilainen skyfos, 600/500-luku eaa.
Tiedosto:Corinthian skyphos MBA Rennes D08-2-51.jpg|Korinttilainen skyfos, n. 600–570 eaa.


### Ateenalaiset skyfokset

Ateenalaisissa skyfoksissa huuli on hieman kovera, ja jalka on korinttilaista raskaampi. Tyyppi jakaantuu kahteen alityyppiin, A ja B.

**Tyyppi A**

Tyypin A skyfoksessa kädensijat ovat vaakasuuntaiset ja usein aivan tai lähes vaasin reunan tasolla. Vaasin reunat kaareutuvat vain vähän, ja alaosa on leveämpi kuin korinttilaisessa skyfoksessa. 300-luvulla eaa. skyfoksen alaosa alkoi muuttua kapeammaksi ja koveraksi.


Tiedosto:Skyphos standard typ A.gif|Tyypin A skyfoksen muoto ulkoa ja sisältä.
Tiedosto:Skyphos con menade, 460-450 ac ca., dalla tomba presso quella delle 5 sedie alla banditaccia.jpg|Tyypin A skyfos, n. 460–450 eaa.
Tiedosto:Pittore di penelope, donna in processione, 440 ac ca, da chiusi.JPG|Tyypin A skyfos, n. 440 eaa.
Tiedosto:Antikensammlung Kiel 336.JPG|Tyypin A skyfos, n. 530 eaa.
Tiedosto:Skyphos MET DP1824.jpg|Tyypin A eteläitalialainen skyfos, n. 350–320 eaa.


**Tyyppi B eli pöllöskyfos**

Tyyppi B on Ateenassa 400-luvulla eaa. käytetty tyyppi, jossa toinen kädensija on pystysuuntainen. Reunat kaareutuvat enemmän kuin tyypissä A. Tyyppi on saanut toisen nimensä pöllöskyfos siitä, että vaasit on usein koristeltu Ateenan tunnuksella, pöllöllä. En ehdotettu, että myös skyfoksen muoto olisi viitannut lintuun: pystysuuntainen kädensija olisi vastannut päätä ja vaakasuuntainen kädensija pyrstöä. Tarkkaan ottaen pöllömaalauksia tehtiin kuitenkin myös tyypin A skyfoksiin. Maalauskoristelu edusti punakuviotyyliä. Skyfoksia vietiin Etelä-Italiaan ja Etruriaan, ja niitä jäljiteltiin paitsi näissä paikoissa myös Korintissa.


Tiedosto:Skyphos standard typ B.gif|Tyypin B skyfoksen muoto ulkoa ja sisältä.
Tiedosto:Pittore di aischines (ambito), skyophos-glaux attico con centauro, dalla tomba XLV necr. osteria, 450-425 ac ca.jpg|Tyypin B skyfos, n. 450–425 eaa.
Tiedosto:Glaux (skyphos) decorated with owl, Greek, Apulian, c. 450-425 BC, terracotta - Middlebury College Museum of Art - Middlebury, VT - DSC07951.jpg|Tyypin B pöllöskyfos, n. 450–425 eaa.
Tiedosto:Owl skyphos, drinking cup, Greece, Attic red figure, 500-480 BC, terracotta - Spurlock Museum, UIUC - DSC05765.jpg|Tyypin B pöllöskyfos, 400-luku eaa.
Tiedosto:Athens Kotyle cup with an owl.jpg|Tyypin B pöllöskyfos, 400-luku eaa.


### Muita tyyppejä

**Maljaskyfos eli huuliskyfos**

Maljaskyfoksessa eli huuliskyfoksessa on ylöspäin kaareutuvat vaakasuuntaiset kädensijat ja kovera, erottuva huuli. Vaasi on joskus normaalia skyfosta matalampi. Ulkonäkö muistuttaa monin tavoin korkeaa kyliksiä.


Tiedosto:Cup-skyphos.gif|Maljaskyfoksen muoto.
Tiedosto:Skyphos MET sf56622v.jpg|Attikalainen maljaskyfos, n. 500 eaa.
Tiedosto:Skyphos attique.JPG|Maljaskyfos, n. 380 eaa.
Tiedosto:Copa àtica de figures roges. Es representa a Eros i un jove. Los Villares (Caudete de las Fuentes) Museu de Prehistòria, València.jpg|Maljaskyfos, 300-luku eaa.
Tiedosto:Kampanischer Schalenskyphos, Hetjens-Museum Düsseldorf (DerHexer).JPG|Maljaskyfos, 300-luku eaa.


**Haikaraskyfos**

Haikaraskyfos (engl. *Heron (class) skyphos*) on saanut nimensä siitä, että eräissä esimerkeissä maalauskoristelussa esiintyy valkoisia haikaroita.


Tiedosto:Skyphos - Typ Heron.gif|Haikaraskyfoksen muoto.
Tiedosto:Skyphos_CHC_Group_Staatliche_Antikensammlungen_Munich_2.jpg|Attikalainen haikara­skyfos, n. 500 eaa.
Tiedosto:Attic black-figure skyphos with battle scene, Greek, 5th century BC, ceramic - Fitchburg Art Museum - DSC08668.JPG|Attikalainen haikara­skyfos, 400-luku eaa.


**Nauhaskyfos ja Hermogeneen skyfos**

Nauhaskyfoksessa koristeaihe kulkee vaasin kyljessä nauhamaisena. Eräs nauhaskyfoksen alityyppi on Hermogeneen skyfos, joka on saanut nimensä kehittäjästään Hermogeneestä.


Tiedosto:Hermogenes Skyphos.gif|Hermogeneen skyfoksen muoto.
Tiedosto:Hermogenes skyphos Louvre S1836.jpg|Hermogeneen skyfos, n. 550 eaa.


## Katso myös

Skyfoksen muunnelma on mastos.

## Lähteet

## Aiheesta muualla